ยื่นผู้ว่ากทม.ให้ล้มโครงการ
NGO อ้างศึกษาเร่งรัด-พัฒนาริมเจ้าพระยา รับฟังครั้งแรก,ที่โรงแรมเอส.ดี.อเวนิว ปิ่นเกล้า เมื่อวันที่ 22 เม.ย. กทม.ร่วมกับสถาบันเทคโนโลยีพระจอมเกล้าเจ้าคุณทหารลาดกระบัง (สจล.) และมหาวิทยาลัยขอนแก่น (มข.) ที่ปรึกษาโครงการพัฒนาริมฝั่งแม่น้ำเจ้าพระยา จัดประชุมรับฟังความคิดเห็นของประชาชน ครั้งที่ 1 (ปฐมนิเทศโครงการ) โครงการสำรวจ ออกแบบ และจัดทำแผนแม่บทเพื่อพัฒนาริมฝั่งแม่น้ำเจ้าพระยา โดย รศ.ดร.สกุล ห่อวโนทยาน ผู้จัดการโครงการกล่าวว่า การจัดประชุมครั้งนี้เพื่อแนะนำโครงการ ชี้แจงเหตุผลความจำเป็น พร้อมนำเสนอสาระสำคัญพื้นที่ศึกษาโครงการ ขณะเดียวกันก็พร้อมรับฟังความคิดเห็นเพื่อสร้างการมีส่วนร่วม ทั้งนี้ ยืนยันว่าโครงการนี้ไม่ใช่การทำทางถนนสำหรับรถวิ่ง แต่รัฐบาลอยากให้แม่น้ำเจ้าพระยาเป็นของทุกคนที่ทุกคนสามารถเข้าถึงได้อย่างเท่าเทียมกัน,รายงานข่าวแจ้งว่า ในการประชุมได้นำเสนอโครงการพร้อมกับเปิดโอกาสให้ผู้เข้าร่วมแสดงความคิดเห็น ทั้งนี้ ผู้แทนมัสยิดบางอ้อกล่าวว่า กลัวความเป็นวิถีชุมชนเดิมเปลี่ยนไป พร้อมตั้งข้อสังเกตว่าทำไมโครงการจึงต้องมีความเร่งด่วนมาก ขณะที่เครือข่ายกลุ่มคนรักเจ้าพระยาแสดงความเห็นว่า เหตุใดคณะทำงานถึงรับข้อเสนอเป็นที่ปรึกษาโครงการ ทั้งๆที่รู้ว่าระยะเวลา 7 เดือนไม่สามารถทำได้ และการทำงานคู่ขนานทั้งด้านสถาปัตยกรรม วิศวกรรมนั้นเป็นไปไม่ได้ เหมือนทีมงานรู้คำตอบของโครงการอยู่แล้ว ขณะเดียวกัน กลุ่มอดีตมัคคุเทศก์กล่าวว่า ภาพรวมโครงการดูดี ซึ่งเราต้องยอมรับถึงการเปลี่ยนแปลงที่จะเกิดขึ้น อีกทั้งทุกคนมีสิทธิที่จะใช้ที่ดินสาธารณะอย่างเท่าเทียมกัน ดังนั้นขอสนับสนุนให้มีทางสาธารณะเลียบแม่น้ำเจ้าพระยา,รายงานข่าวแจ้งว่า ระหว่างการประชุมดังกล่าว เครือข่ายกลุ่มคนรักเจ้าพระยาได้ยื่นหนังสือถึง ม.ร.ว.สุขุมพันธุ์ บริพัตร ผู้ว่าฯกทม. ผ่านนายศรชัย โตวานิชกุล ผอ.สำนักออกแบบ สำนักการโยธา กทม. เพื่อขอให้ยุติโครงการพัฒนาริมฝั่งแม่น้ำเจ้าพระยาที่ดำเนินการอยู่ในขณะนี้ รวมถึงยุติการว่าจ้าง สจล. และ มข. ในการเป็น ที่ปรึกษาศึกษาโครงการ เพื่อเริ่มดำเนินโครงการใหม่ให้ถูกต้อง พร้อมทำการศึกษาอย่างเป็นระบบ เป็นขั้นตอน ใช้ระยะเวลาการศึกษาแบบไม่เร่งรัด.
ที่โรงแรมเอส.ดี.อเวนิว ปิ่นเกล้า เมื่อวันที่ 22 เม.ย. กทม.ร่วมกับสถาบันเทคโนโลยีพระจอมเกล้าเจ้าคุณทหารลาดกระบัง (สจล.) และมหาวิทยาลัยขอนแก่น (มข.) ที่ปรึกษาโครงการพัฒนาริมฝั่งแม่น้ำเจ้าพระยา
NGO,แม่น้ำเจ้าพระยา,สกุล ห่อวโนทยาน,มัคคุเทศก์,สุขุมพันธุ์ บริพัตร,ข่าว,ไทยรัฐฉบับพิมพ์